বিশ্বের সর্বকালের অন্যতম নাবিক ও আবিষ্কারক হিসেবে খ্যাতির অধিকারী ক্রিস্টোফার কলম্বাস। আমেরিকা ‘আবিষ্কারক’ হিসেবে সারা বিশ্ব তাকে চেনে। এই আবিষ্কার বিশ্বের রাজনৈতিক, অর্থনৈতিক এবং সামাজিক ক্ষেত্রে নতুন যুগের সূচনা করেছিল। ইউরোপীয় অনেক দেশের সমৃদ্ধিও ছিল এই আবিষ্কারের নেপথ্যে। আর বর্তমান বিশ্বের একমাত্র সুপার পাওয়ার মার্কিন যুক্তরাষ্ট্রের সৃষ্টির পেছনেও কাজ করেছে এই আবিষ্কার। বলা যায় আমেরিকায় তার মোট চারটি অভিযানে (১৪৯২-৯৩, ১৪৯৪-৯৬, ১৪৯৮-১৫০০, ১৫০১-০৪) পুরো বিশ্বব্যবস্থাতেই ব্যাপক পরিবর্তন এনে দিয়েছিল।